Grens.Pos - Nr 20 - 25 Junie 2021
Jaargang 19 - Nommer 20 - 25 Junie 2021 - Koninkrykstyd
Terwyl baie mense angstig of op geloofsgronde skepties oor immunisasies is, help hierdie gids en inset van prof Stephan Joubert met antwoorde
Die storie agter Dias-gemeente van Port alfred
Verskeie VBO-geleenthede, onder andere vir leraars in die eerste fase van hul bediening
Standbeeld gedenk kinders wat in bendegeweld sterf
'n Gids oor Bybel, geloof en immunisasie
Vrese oor immunisasie? Hier is 'n maklik-verstaanbare "teologiese" gids oor immunisasie. Prof Stephan Joubert het ook in 'n gesprek talle wanopvattings oor die boek Openbaring, immuniasie en die getal van die Antichris 666, reggestel.
Die kind is nie dood nie, nóg in Bethelsdorp, nóg in Helenvale ....
"Die kind is nie dood nie..." 'n Standbeeld wat die kinders uitbeeld wat hul lewens in die kruisvuur van bendegeweld in Port Elizabeth (Gqeberha) se noordelike gebiede verloor het, is op Jeugdag in Gelvandale onthul.
Frank Chikane, senior kerkleier, maak 'n hele aantal praktiese voorstelle hoe gemeentes plaaslike dienslewering kan verbeter, onder meer deur die plaaslike regering verantwoordbaar te hou. Gemeentes kan dit egter nie individueel doen nie - dit is nodig dat gemeentes oor grense hande moet vat.
Waar kom Dias-gemeente in Port Alfred vandaan ?
Dias-gemeente se moderne gemeentesentrum, sedert 2008 in gebruik
Die kerkgebou van Dias-gemeente op Boesmansriviermond. Die kansel in dié kerk kom oorspronklik van Riebeek-Oos en word met Piet Retief assosieer
Waar kom Port Alfred se Dias-gemeente, geleë aan die Sonskynkus, vandaan? Die gemeente is vanjaar 40 jaar oud, en is een van weinige NG gemeentes na 'n persoon vernoem - in hierdie geval na die Portugese ontdekkingsreisiger wat 'n kruis in dié omgewing opgerig het.
Die gemeentegeskiedenis vertel:
"Op Sondag 14 Junie 1981 het die Port Alfred-wyk afgestig van die gemeentes Grahamstad en Alexandria. Boesmansriviermond en Kenton-on-Sea wat in 1934 by Alexandria Gemeente ingelyf is (vermoedelik weens die destydse swak padverbindinge) is weer by Port Alfred ingeskakel nadat die padverbindinge in 1958 aansienlik verbeter is.
"Ongeveer agt maande nadat Dias Gemeente ontstaan het, het daar 'n spontane beweging met 'n petisie van die inwoners van Boknesstrand en Cannon Rocks gekom om ook ingelyf te word by die nuwe gemeente."
Klik hier om die verhaal te lees.
Rekenaarstelsel vou weens oormaat registrasies
Popia geld van 1 Julie, maar uitstel vir die registrasie van inligtingsbeamptes
"Wanneer landsburgers besluit om die regering wel te gehoorsaam,
kan die regering se stelsels dit merendeels nie hanteer nie."
Die Algemene Sinode laat weet:
Landswyd gons dit die afgelope paar weke oor die implementering van POPIA-wetgewing in kerkkantore. Inligtingsbeamptes is aangestel, 'n aanvang is geneem in die saamstel van POPIA-handleidings en almal probeer meer verstaan waaroor POPIA gaan. Die afgelope week het baie kerkkantoorpersoneel met groot moeite probeer om te registreer as inligtingsbeamptes in terme van die POPIA-wetgewing. Die groot druk op die registrasiestelsel het egter veroorsaak dat die registrasies nie kon plaasvind nie en dit het tot groot frustrasie by gebruikers gelei. Die Inligtingsreguleerder het so pas aangekondig dat daar nie nou registreer hoef te word nie, maar dat nuwe datums later gekommunikeer sal word. Dit haal gelukkig nou baie druk af van die stelsel.
Klik hier vir 'n kort oorsig oor Popia.
Elke gemeente het prosesse in plek om lidmaatinligting op te dateer en te beveilig en lidmate word ook vriendelik versoek om so spoedig moontlik te reageer op versoeke van hul kerkkantore.
Die krag van 'n waarderende benadering
Waarderende ondersoek is 'n goed-gedokumenteerde werkswyse waarop mens uitdagings in organisasies, gemeentes, werksplekke en in jou eie lewe benader.
Die uitgangspunt is dat die vrae wat jy vrae jou lot bepaal. As jy bloot negatiewe vrae in die lewe van organisasies vra ("wat is fout?"), word jy vinnig 'n heksejag en skep dit vervreemding. Jy dupliseer die negatiewe en afbrekende.
Wanneer jy vra "Wat is reg?" ontstaan die moontlikheid om dit wat goed is te dupliseer en te laat groei.
Lees hierdie verhalende artikel uit die Journal for the Appreciative Inquiry Practitioner om te verstaan waarom en hoe.
CLF: Hulpbronne vir bediening
NG gemeente Maclear hou basaar
Nic Botha laat weet:
Maclear N G Gemeente hou Basaar en Kuierfees op Saterdag 3 Julie vanaf 08:00 en daar sal rugby op grootskerm wees wanneer die Springbokke en Georgië mekaar die stryd aansê in aanloop tot die toetsreeks teen die Britse en Ierse Leeus.
Daar sal 'n Ontbyt/Teetafel wees, 'n gebaktafel, kindertafel met kindervermaak, pannekoetafel, vars vleistafel met skaapvleis, beesvleis en varkvleis, en 'n veeveiling, en nog meer. Soos verlede jaar kan Ds Wesley Lamprecht (0834612272), Piet Brits (0832697271) en Patricia Schmidt (0824108998), gekontak word indien mense sou belangstel.
VBO met Nelus Niemandt:
Die zoom-skakel is:
Vir navrae, kontak asseblief vir Frikkie Coetzee: fcoetzee@luxmundi.org.za of 083 222 6017
VBO: Die sesde fase van die rouproses
Beradingskursus met prof Wentzel Coetzer - Saterdag 21 Augustus
In hierdie kursus word 'n samevattende weergawe aangebied van David Kessler se boek, Finding meaning (2019) met aanvullende pastorale perspektiewe wat op verskillende punte bygewerk is. Kessler het bekendheid verwerf vanweë die feit dat hy saam met Elizabeth Kübler-Ross gewerk het en ook enkele boeke saam met haar gepubliseer het. Die motivering tot die skryf van hierdie boek het verband gehou met die trauma waardeur David gegaan het toe een van sy twee seuns gesterf het. Die rouproses en worsteling wat hy ervaar het, het hom uiteindelik by die punt gebring waar hy oortuig geraak het dat daar 'n sesde fase bykomend moet wees tot die vyf fases van die rouproses soos oorspronklik deur hom en Elizabeth Kübler-Ross geformuleer. Hierdie sesde fase hou verband met die identifisering van sin en betekenis. Die Elizabeth Kübler-Ross Stigting het vervolgens aan hom toestemming verleen om nog 'n fase by te voeg. Daar word ten slotte kortliks ook gefokus op die fase van hartseer wat deur die Meier Klinieke ook as 'n bykomende fase tot die oorspronklike vyf fases geïdentifiseer word.
— Capitec spaar rek: 1487438425 - takkode: 470010
— Rek naam: Prof WC Coetzer (bevestig dan asseblief daarna per e-pos)
Ds Philip Kühn van Despatch-Bothasrus emeriteer en ontvang demissie op Sondag, 27 Junie 2021. Hy was vir byna 26-jaar die gemeente. Philip gaan by getuienisbediening in Botswana betrokke raak. Seënwense!